**Ovdje se nalazi putopis mladog Rusa Vladimira. Putujući po Rusiji upoznao je mnoge gradove, kulturnu baštinu, ali i prirodne ljepote Rusije. Vaš zadatak je da otkrijete sva ta mjesta koja je posjetio. Uz pomoć geografskih koordinata i obilježja morati ćete prepoznati i pronaći gdje je to Vladimir putovao i što je posjetio. Ovaj zadatak rješavajte uz pomoć udžbenika i Atlasa.**

Vladimir je svoje putovanje započeo na 60°sjeverne geografske širine i 30°istočne geografske dužine u gradu kojeg uspoređuju s Amsterdamom i Venecijom (1. *O kojem se gradu radi \_\_\_\_\_\_\_\_\_\_\_\_\_*). Htio je zaploviti rijekom koja prolazi kroz taj grad, ali bio je ožujak te je rijeka bila zaleđena (2. *O kojoj se rijeci radi \_\_\_\_\_\_\_\_\_\_\_\_\_)*. Nakon dva dana razgledavanja zaputio se avionom prema gradu koji s okolicom ima 12 milijuna stanovnika, jedan je od najvećih gradova Europe. Tu je posjetio Crveni trg (3. *Grad se zove* \_\_\_\_\_\_\_\_\_\_\_\_). Istražujući i razgledavajući gradove odlučio se malo okrenuti prirodi. Krenuo je na istok te je došao na granicu dvaju kontinenata (4. *Na koje gorje se popeo?* \_\_\_\_\_\_\_\_\_\_\_). Prešavši gorje ušao je na teritorij velikog hladnog prostranstva (5. *Kako se zove to područje?* \_\_\_\_\_\_\_\_\_\_\_\_\_). Prespavao je noć. Ujutro se ukrcao na najdužu željeznicu na svijetu (6. *Imenuj željeznicu* \_\_\_\_\_\_\_\_\_\_\_\_\_\_\_\_). Nastavio je željeznicom do grada koji se nalazi na jezeru koje je najveća kriptodepresija na svijetu (7. *O kojem gradu i jezeru se radi* \_\_\_\_\_\_\_\_\_\_\_\_\_\_\_\_\_\_\_\_\_\_\_\_). Prateći rijeku Amur svoje putovanje je završio na zadnjoj postaji dotične željeznice (8. *Ime toga grada je* \_\_\_\_\_\_\_\_\_\_\_\_).

